Diari Oficial de la Generalitat Valenciana


Sumari del DOGV 9593, del 11-05-2023 (2023/4919)

Anunci pel qual se sotmet a informació publica la modificació del Pla d'actuació territorial estratègica (ATE) Valencia CF, en els àmbits estratègics de qualificació urbana zona A Antic Mestalla i zona B Corts Valencianes (03204/2023/000036).
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9593

Data del DOGV
:   11-05-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/4919


Data del document
:   05-05-2023

Organisme emissor
:   Ajuntament de València

Tipus de document
:   Anunci

Descriptors 

:   * administració local
    * pla d'urbanisme

Anunci pel qual se sotmet a informació publica la modificació del Pla d'actuació territorial estratègica (ATE) Valencia CF, en els àmbits estratègics de qualificació urbana zona A Antic Mestalla i zona B Corts Valencianes (03329/2023/000036). [2023/4919]  
El Ple de l'Ajuntament de València, en la sessió del 27 d‘abril de 2023, va adoptar l'acord que, en la part dispositiva, diu:  
  
  
«Primer. Iniciar el procés de consulta a les administracions públiques afectades i persones interessades en la modificació del Pla d'actuació territorial estratègica (ATE) Valencia CF en els àmbits estratègics de qualificació urbana zona A, Antic Mestalla, i zona B, Corts Valencianes, i sotmetre-la a informació pública durant un termini de 45 dies, mitjançant els anuncis en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis han d'indicar l'adreça electrònica per a la consulta.  
  
Segon. Comunicar aquest acord a les administracions i serveis municipals consultats en el procediment ambiental a l'efecte que, si és procedent, emeten l'informe corresponent, i a OCOVAL amb la finalitat que obtinga, coordine i remeta els informes preceptius de les entitats subministradores dels serveis públics urbans que en puguen resultar afectats.  
Tercer. Notificar l'inici de la fase de consulta a l'Associació de Torino a Mestalla; a M. Zorío Pellicer, amb NIF núm. XX.XX8.765J; a l'Associació per la Llibertat del Valencia CF; a la mercantil Expogrupo, SA; a l'Associació de Veïns de Mestalla; a l'Associació de Veïns de Benicalap, a la Federació d'Associació de Veïns, i a la Confederació d'Associacions de Veïns de la Comunitat Valenciana, en qualitat de públic interessat.  
Quart. Publicar en la pàgina web municipal (www.valencia.es) els documents que se sotmeten a informació pública i posar-los a la disposició del públic en l'Oficina Municipal d'Informació Urbanística, en la planta baixa de l'edifici municipal Tabacalera, al carrer d'Amadeu de Savoia, núm. 11.»  
  
  
De conformitat amb el que estableix l'article 61.1, lletra b, del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, s'obri el període de consultes i informació pública per a presentar al·legacions durant un termini de 45 dies hàbils, a comptar de l'endemà de la publicació d'aquest acord en el Diari Oficial de la Generalitat Valenciana (DOGV).  
  
La documentació es troba a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en el web d'Urbanisme (www.valencia.es/urbanisme), en compliment de l'article 55.2 del text refós de la Llei d'ordenació del territori, urbanisme i paisatge.  
  
València, 5 de maig de 2023.- El secretari: José Vicente Ruano Vila.